**9. Tájékoztató a 2017. évi Női- és Férfi Országos Csapatbajnokságról**

Az országos csapatbajnokság versenykiírásának publikálása és a nevezés megnyitása időben megtörtént. A nevezés lezárását követően határidőig elkészült az időrend, illetve a technikai értekezlet dokumentuma, melyek az érintett csapatvezetők felé továbbításra kerültek.

Az alapszakasz napjai voltak:

Nők:

* február 12
* március 4-5, 31

Férfiak:

* február 11, 25-26
* március 31

A rájátszás április 1-3 között került lebonyolításra.

Az országos csapatbajnokság folyamán a döntő hétvégének előrehozása jó kezdeményezésnek bizonyult. Közelebb vannak egymáshoz a fordulók, jobb a jégminőség – ezeket a visszajelzések is alátámasztják.

Az időrend korábban nem kalkulált azzal a verzióval, hogy egyszerre négy tie break mérkőzés is lehet az alapszakasz végeztével (2 kiesési, illetve 2 page system tie break). Ezt a Szervező Bizottság időben észlelte és két opciót dolgozott ki rá, melyről döntés született. Ezt követően a végleges módosított verzió azonnal publikálásra került, a döntő hétvége előtt másfél héttel. Így a játékosok időben értesültek az idősávokat érintő minimális változásokról.

A softpeelr rendszert, a vegyes-csapat országos bajnokságtól kezdődően a versenybírói testületvezető kezeli. A mérkőzések folyamán, a pályán jelenlévő bírók is kivétel nélkül kezelni tudják ezt a rendszert. Így ez a verseny teljes időintervalluma alatt folyamatosan frissült, ha az internet kapcsolat nem szólt közbe.

Az online közvetítéssel azonban továbbra is problémák akadnak, ha Nándi nincs a pályán. Ez bonyolult rendszer és a versenybírónak sem minden esetben van erre ideje a mérkőzéseket megelőzően, mivel behangolása körülményes és túl sok időt vesz igénybe. Erre a jövőben kellene egy egyszerűbb megoldás.

A pálya beleegyezésével az országos bajnokságok folyamán a bejáratnál letevésre került a ragacs (szőnyeg). Ezt a versenyzők közül szinte kivétel nélkül mindenki dicsérte, jól láthatóan kevesebb szennyeződés került a pályára. Ezt minden esetben igyekeztem 2 mérkőzésenként cseréltetni, a rájátszás mérkőzések esetében, pedig mérkőzésenként (ebben még van előrelépési lehetőség). Ez az újítás jól láthatóan bevált, ezt úgy gondolom a továbbiakban is alkalmazni kellene, ha van rá lehetőség mérkőzésenkénti cserével (különösen a csapatbajnokságok idején). Kiegészítésként tenném hozzá, hogy érdemes lehet beszerezni egy ehhez tartozó tartót, mivel a rögzítés így jóval körülményesebb és pálya szélén is károsodásokat okoz.

Érdemes lehet még megvizsgálni, egy nyári sportszakmai egyeztetés alkalmával, hogy a férfi mezőny rögzített keretszámán kell e változtatni, a verseny színvonalának növelése érdekében.

Az Országos Csapatbajnokság ’B’ ligájáról nem kell beszámolót készítenem, így itt jegyezném meg, hogy tapasztalataim alapján a két liga között túl nagy a különbség, így a jövőben ezen változtatnék. B ligánál maradhat a 8 end, de thinking time mérést alkalmaznék már itt is. A csapatok fogyása itt is tapasztalható, az idei 7 csapat között a küzdelem kevésbé volt kiélezett, így az A liga keretszámának csökkentése talán ebből a szempontból is jó lehet.

2017. április 25.